**CANLLAWIAU ASESU RISG LLEOLIADAU (Y MYFYRIWR A’R SEFYDLIAD)**

|  |  |  |  |
| --- | --- | --- | --- |
| **Ffactor** | Proffil Risg | Dangosyddion Risg | Enghreifftiau o Gamau Gweithredu Penodol sydd eu hangen i Leihau Risg |
| **FFACTORAU MYFYRWYR UNIGOL\***  | Uchel | Mae gan y myfyriwr ffactorau personol perthnasol (e.e. yn ymwneud â ‘nodweddion gwarchodedig’ (fel hil, rhyw, cyfeiriadedd rhywiol, ailbennu, rhywedd, crefydd neu gred, beichiogrwydd neu famolaeth, statws priodasol, oedran ac anabledd), ffactorau iechyd meddwl a llesiant, heriau ieithyddol neu ddiwylliannol) a allai gynyddu’r risg o ddamwain neu salwch yn ystod gweithgareddau sy’n gysylltiedig â lleoliad, hyd yn oed yn dilyn addasiadau rhesymol.Mae gan y myfyriwr ffactorau personol a allai olygu bod angen addasiadau neu gymorth penodol os yw’n byw oddi cartref, neu sy’n golygu ei fod ef/hi yn dueddol o gael cyfnodau o salwch.Mae gwybodaeth, dealltwriaeth a sgiliau’r myfyriwr yn isel ar gyfer y math o waith dan sylw. | Trafod elfennau risg uchel gyda’r myfyriwr i geisio dileu neu leihau’r risgiau lle bo modd. Ystyried effaith ffactorau risg eraill a nodwyd yn y tabl proffilio risg wrth benderfynu ar addasrwydd lleoliad.Ymgysylltu â’r myfyriwr, darparwr lleoliadau a gweithwyr cymorth iechyd a/neu anabledd proffesiynol i ddatblygu a chytuno ar addasiadau rhesymol. Cadarnhau’r rhain yn yr ohebiaeth ysgrifenedig gyda’r darparwr lleoliadau a’r myfyriwr.Ystyried darparu person cyswllt ar gyfer cymorth bugeiliol ychwanegol e.e. mynediad at weithwyr cymorth myfyrwyr proffesiynol y SAU. Trafod gyda’r darparwr a’r myfyriwr sut y gellir mynd i’r afael ag unrhyw fylchau o ran cymhwysedd / gallu. Ystyried ymweld â’r safle cyn y lleoliad.**Rhaid bod pob ffurflen PL1 berthnasol wedi’i llenwi’n foddhaol cyn i’r lleoliad gychwyn.** **Ni ddylid cychwyn ar y lleoliad os yw’r risg yn parhau i fod yn uchel**Cysylltwch â’r Tîm Iechyd a Diogelwch neu’r Tim Gwasanaethau Myfyrwyr am ragor o arweiniad os oes eisiau. |
| Canolig | Mae gan y myfyriwr ffactorau personol a allai olygu bod angen addasiadau neu gymorth penodol yn ystod gwaith, neu mewn rhyngweithiadau cymdeithasol yn y gwaith. | Ymgysylltu â’r myfyriwr, darparwr lleoliadau a gweithwyr cymorth iechyd a/neu anabledd proffesiynol i ddatblygu a chytuno ar addasiadau rhesymol. |
| Isel | Nid oes gan y myfyriwr unrhyw ffactorau iechyd personol sy’n debygol o achosi cyfnodau o salwch neu a allai olygu bod angen cymorth penodol yn ystod y lleoliad. Mae gan y myfyriwr wybodaeth, dealltwriaeth a sgiliau perthnasol ar gyfer y math o waith. | Dim  |

Nid oes

|  |  |  |  |
| --- | --- | --- | --- |
| Ffactor | Proffil Risg | Dangosyddion Risg | Enghreifftiau o Gamau Gweithredu Penodol sydd eu hangen i Leihau Risg |
| FFACTORAU GWAITH | Uchel | Gweithio gyda pheryglon a allai achosi anaf parhaol neu farwolaeth, yn cynnwys:* Safle adeiladu gyda gwaith ar uchder, llwch, peiriannau sy’n symud, systemau trydanol.
* Gweithredu peiriannau gyda pheryglon mecanyddol megis rhannau sy’n cylchdroi ar gyflymder uchel, risgiau o gael eich gwasgu neu fynd yn sownd ac ati;
* Gwaith labordy gyda deunyddiau gwenwynig / peryglus.
* Gwaith cymunedol gyda grwpiau cleientiaid neu leoliadau y gwyddys eu bod yn risg uchel (camddefnyddwyr cyffuriau, y digartref, cleifion treisgar).
* Gweithio gyda gwellt gwely anifeiliaid neu anifeiliaid mawr neu beryglus.
* Gweithgareddau y mae angen trwydded neu gymwysterau penodol ar eu cyfer (e.e. plymio, hedfan awyrennau / cerbydau awyr di-griw).
* Gwaith ag iddo beryglon sylweddol mewn cwmnïau bach nad oes ganddynt gyngor iechyd a diogelwch proffesiynol.
 | Sicrhau bod y gofynion cymhwysedd ar gyfer gweithgareddau risg uchel wedi’u cytuno a sicrhau bod y myfyriwr yn bodloni’r gofynion hyn.Cadarnhau y darperir hyfforddiant a goruchwyliaeth gan y darparwr lleoliadau.Ystyried ymweld â’r safle cyn y lleoliad.Sicrhau bod y myfyriwr yn ymwybodol o beryglon y lleoliad fel rhan o’r broses friffio.Ni ddylid cychwyn ar y lleoliad os yw’r risg yn parhau i fod yn uchel |
| Canolig | Gweithio yn agos at ffactorau risg uchel (ond nid yn uniongyrchol gyda nhw). Gwaith sy’n cynnwys elfennau mwy ymarferol gyda photensial canolig o niwed, e.e. addysg a’r sectorau gwasanaeth. | Ceisio cadarnhad gan y cyflogwr na fydd disgwyl i’r myfyriwr gymryd rhan mewn gweithgareddau risg uchel ac y bydd yn cael ei oruchwylio mewn gweithgareddau risg canolig.  |
| Isel | Gwaith swyddfa, neu amgylcheddau a gweithgareddau perygl isel eraill. | Manylion briffio cyffredinol i fyfyrwyr yn ymwneud â risgiau a rheolaethau generig  |

|  |  |  |  |
| --- | --- | --- | --- |
| **Ffactor** | Proffil Risg | Dangosyddion Risg | Enghreifftiau o Gamau Gweithredu Penodol sydd eu hangen i Leihau Risg |
| LLEOLIAD / FFACTORAU RHANBARTHOL | Uchel | Lleoliad rhyngwladol â ffactorau risg uchel cysylltiedig e.e. risgiau meddygol sylweddol, anhrefn sifil, trosedd neu beryglon tebyg. | Dilyn y Polisi Teithio Rhyngwladol i bennu ffactorau risg penodol i wlad. Nodi rheolaethau addas a’u cynnwys yn asesiad risg lleoliad myfyrwyr. Cytuno ar drefniadau cadarn ar gyfer cadw mewn cysylltiad â’r SAU.  |
| Canolig | Lleoliad yn y DU gyda thystiolaeth o ffactorau risg cynyddol lleol NEU Leoliad rhyngwladol sydd â ffactorau risg isel / canolig. | Dilyn y Polisi Teithio Rhyngwladol i bennu ffactorau risg penodol i wlad. Trafod ffactorau risg yn y DU gyda myfyrwyr i bennu rheolaethau addas i’w dilyn.Dilyn y Polisi Teithio Rhyngwladol ar gyfer lleoliadau tramor. Nodi rheolaethau addas a’u cynnwys yn asesiad risg lleoliad myfyrwyr.Sicrhau bod y myfyriwr yn deall goblygiadau’r gwahaniaethau mewn fframweithiau cyfreithiol. Cytuno sut y bydd y myfyriwr yn cadw mewn cysylltiad â’r SAU. |
| Isel | Lleoliad yn y DU heb unrhyw ffactorau risg cynyddol lleol penodol  |  |

|  |  |  |  |
| --- | --- | --- | --- |
| **Ffactor** | Proffil Risg | Dangosyddion Risg | Enghreifftiau o Gamau Gweithredu Penodol sydd eu hangen i Leihau Risg |
| **FFACTORAU YSWIRIANT** | Uchel | Lleoliadau, gweithgareddau a/neu amgylchiadau sydd wedi’u heithrio o yswiriant teithio’r SAU ac yswiriant arall.Lleoliadau lle nad yw yswiriant y darparwr lleoliadau yn diogelu’r myfyriwr am atebolrwydd personol neu drydydd parti sy’n gysylltiedig â’r gwaith a wneir gan y myfyriwr.  |  Os nad yw lleoliadau, gweithgareddau a/neu amgylchiadau wedi’u cynnwys yn yswiriant teithio’r SAU ac yswiriant arall, dylid ystyried lleoliadau gwahanol.Cyfeirio at arbenigwr yswiriant y SAU neu weithdrefnau/ canllawiau’r SAU am gyngor cyn ceisio cymeradwyaeth. I gael rhagor o wybodaeth am yswiriant, dylid cysylltu ag UMAL ar https://umal.co.uk |
| Canolig | Lleoliadau, gweithgareddau a/neu amgylchiadau y mae angen i yswirwyr y SAU eu derbyn ymlaen llaw cyn y cânt eu diogelu. | Os oes angen i yswirwyr y SAU dderbyn lleoliadau, gweithgareddau a/neu amgylchiadau ymlaen llaw, dylid sicrhau eu bod yn cael eu hysbysu ac yn eu derbyn. I gael rhagor o wybodaeth am yswiriant, dylid cysylltu ag UMAL ar https://umal.co.ukCodi ymwybyddiaeth myfyrwyr am gyfyngiadau posibl o fewn polisïau yswiriant; |
| Isel | Lleoliadau, gweithgareddau a/neu amgylchiadau sydd wedi’u cynnwys yn awtomatig o fewn yswiriant y Brifysgol.Lleoliadau yn y DU, lle mae’n rhaid i’r Darparwr Lleoliadau gael yswiriant atebolrwydd cyflogwyr.  | Dim |

|  |  |  |  |
| --- | --- | --- | --- |
| **Ffactor** | Proffil Risg | Dangosyddion Risg | Enghreifftiau o Gamau Gweithredu Penodol sydd eu hangen i Leihau Risg |
| **FFACTORAU IECHYD / AMGYLCHEDDOL** | Uchel | Mae angen mesurau diogelu iechyd gorfodol a phenodol ar gyfer risgiau iechyd rhanbarthol/ lleol e.e. brechiadau, neu lle mae ansawdd y gwasanaethau gofal iechyd yn amheus.Amodau gwaith poeth neu egnïol iawn (e.e. gwaith llaw allan yn yr haul).Amodau gwaith oer iawn (e.e. lleoliad arlwyo mewn storfa bwyd oer/cyfleuster coginio yna oeri neu rewi). Safonau diogelwch / hylendid isel iawn.Teithio Rhyngwladol yn ofynnol | Yn ychwanegol at yr isod:Dylid ystyried sicrhau bod y myfyriwr yn ymgynghori â gweithiwr meddygol/ iechyd teithio proffesiynol neu iechyd galwedigaethol am gyngor ynghylch imiwneiddio a pharatoadau eraill, er enghraifft i roi cyngor ar gyflyrau iechyd cyfredol. Mae pecyn teithio meddygol yn rhagofal synhwyrol.Dylai myfyrwyr gael hyfforddiant ar sut i ddefnyddio’r pecyn meddygol, neu allu dangos cymhwysedd.Ar gyfer teithio rhyngwladol dylid dilyn y Polisi Teithio Rhyngwladol i gael cyfarwyddyd ar risgiau cyrchfannau. |
| Canolig | Mae amgylchiadau rhanbarthol/lleol yn argymell mesurau rhagofalus. | Cynghori’r myfyriwr i geisio cyngor meddygol am imiwneiddiadau, meddyginiaethau a rheoli cyflyrau iechyd. Gweler y Polisi Teithio Rhyngwladol ar gyfer lleoliadau tramor.Amlygu problemau posibl a allai ddigwydd o ran meddyginiaeth (y posibilrwydd o golli’r feddyginiaeth, na fydd ar gael yn y wlad, ei fod yn anghyfreithlon a’r angen am nodyn gan y Meddyg Teulu).Cynnwys ffynonellau gwybodaeth o fewn y cyfarwyddyd neu gyfeirio myfyrwyr at y ffynonellau hynny sy’n ymwneud â threfniadau byw (iechyd, llety, diogelwch bwyd, materion diwylliannol ac ati) |
| Isel | Dim risgiau sylweddol i iechyd yr amgylchedd. | Dim. |

|  |  |  |  |
| --- | --- | --- | --- |
| **Ffactor** | Proffil Risg | Dangosyddion Risg | Enghreifftiau o Gamau Gweithredu Penodol sydd eu hangen i Leihau Risg |
| **FFACTORAU TEITHIO / TRAFNIDIAETH**  | **Uchel** | Taith sylweddol i gyrraedd y lleoliad, a gwyddys bod trafnidiaeth leol yn risg uchel.Cryn dipyn o deithio yn ystod y lleoliad.Angen i’r myfyriwr yrru pobl eraill neu mewn cerbydau anghyfarwydd. | Trafod trefniadau teithio gyda’r myfyrwyr i sicrhau y rhoddir ystyriaeth i risgiau. Gwirio yswiriannau’r cyflogwr. Cael cadarnhad bod ganddynt y trwyddedau gyrru, yr yswiriant a’r profiad perthnasol.Ystyried camau gweithredu i leihau risgiau lle bo’n ymarferol e.e. teithio gyda chwmni, osgoi gyrru yn y nos a defnyddio trafnidiaeth gyhoeddus yn hytrach na gyrru |
| **Canolig** | Teithio yn y nos.Taith ddyddiol hir.Angen i’r myfyriwr yrru cerbyd cyfarwydd mewn amodau gweddol. | Trafod trefniadau teithio gyda’r myfyrwyr i sicrhau y rhoddir ystyriaeth i risgiau. Cynghori’r myfyrwyr i wirio bod ganddynt y trwyddedau, yr yswiriant a’r profiad perthnasol.Gwirio yswiriannau’r cyflogwr. |
| **Isel** | Dim teithio sylweddol, taith ddyddiol gysurus.Does dim gwaith gyrru’n gysylltiedig â’r lleoliad. | Dim |

|  |  |  |  |
| --- | --- | --- | --- |
| **Ffactor** | Proffil Risg | Dangosyddion Risg | Enghreifftiau o Gamau Gweithredu Penodol sydd eu hangen i Leihau Risg |
| **FFACTORAU DIOGELU** | Uchel | Cyswllt/gweithgareddau rheolaidd sylweddol gyda phlant a/neu oedolion agored i niwed.Hyfforddiant chwaraeon, gwaith cymdeithasol, gwirfoddoli, dawns, ac ati. | Atodiad PL1a Cytundeb Darparwyr Lleoliadau (wedi’i lofnodi a’i ddychwelyd);Atodiad PL1c Gwybodaeth am Leoliadau Myfyrwyr a Manylion Personol;Cysylltu â’r Darparwr o ran y gofynion i’r myfyriwr gael archwiliad DBS;Cadarnhau’r rhain yn yr ohebiaeth ysgrifenedig gyda’r Darparwr a’r lefel o gynefino bydd y myfyriwr yn ei dderbyn o ran diogelu;Efallai bydd angen ymweliad cyn y lleoliad;Sesiwn friffio penodol ar I a D;Darparu gwybodaeth benodol am I a D yn y gweithle i’r myfyrwyr.**Ni ddylid cychwyn ar y lleoliad os yw’r risg yn parhau i fod yn uchel** |
| Canolig | Cyswllt/gweithgareddau anaml gyda phlant a/neu oedolion agored i niwed a hynny heb fod mewn lleoliadau ‘rheoledig’ neu ‘a reolir’. | Atodiad PL1a Cytundeb Darparwyr Lleoliadau (wedi’i lofnodi a’i ddychwelyd);Atodiad PL1c Gwybodaeth am Leoliadau Myfyrwyr a Manylion Personol;Cysylltu â’r Darparwr o ran y gofynion i’r myfyriwr gael archwiliad DBS;Efallai bydd angen asesiad risg penodol. |
| Isel | Dim gweithgareddau gyda phlant neu oedolion agored i niwed yn ystod y lleoliad. | Atodiad PL1a Cytundeb Darparwyr Lleoliadau (wedi’i lofnodi a’i ddychwelyd);Atodiad PL1c Gwybodaeth am Leoliadau Myfyrwyr a Manylion Personol;Nid oes angen mesurau arbennig, asesiad risg cyffredinol o’r lleoliad;Darparu gwybodaeth gyffredinol am I a D yn y gweithle i’r myfyrwyr. |

**Cynorthwyo myfyrwyr â nodweddion gwarchodedig neu gyflyrau iechyd**

Mae lleoliadau gwaith yn darparu cyfle ar gyfer dysgu galwedigaethol a datblygiad personol. Gallant fod yn ffordd arbennig o werthfawr i fyfyrwyr â nodweddion gwarchodedig, neu gyflyrau iechyd meddwl a chorfforol, i gael profiad o’r byd gwaith y gallent fel arall gael eu hallgau ohono. Mae’n bwysig bod pob myfyriwr yn cael cyfle cyfartal i fynd ar leoliadau gwaith.

**Y Nodweddion Gwarchodedig**

Y prif ddarn o ddeddfwriaeth yn y DU sy’n diffinio’r “nodweddion gwarchodedig” y mae’n anghyfreithlon gwahaniaethu ar eu sail yw Deddf Cydraddoldeb 2010. Y nodweddion yw:

* Oedran
* Anabledd
* Ailbennu rhyw
* Beichiogrwydd a mamolaeth
* Hil
* Crefydd a Chred
* Rhyw neu Rywedd
* Cyfeiriadedd Rhywiol.

Mae diffiniadau llawn o’r nodweddion hyn ar gael ar wefan y Comisiwn Cydraddoldeb a Hawliau Dynol.

**Datgeliad**

Dylid rhoi cyfleoedd i bob myfyriwr ddatgelu anableddau, cyflyrau meddygol meddyliol a chorfforol a ffactorau eraill (e.e. beichiogrwydd a mamolaeth, gofal plant, cyfnodau o gadw defodau crefyddol, cyfyngiadau teithio ac ati) a allai effeithiol ar eu profiad ar leoliad gwaith.

Mae’n bwysig cael caniatâd penodol gan fyfyrwyr i rannu gwybodaeth bersonol berthnasol (megis anableddau) gyda’r darparwr lleoliadau. Dylid trosglwyddo’r wybodaeth hon i bobl y mae’n berthnasol iddynt yn unig (e.e. i reolwyr Adnoddau Dynol neu oruchwylwyr darparwyr lleoliadau). Dylai sefydliadau sicrhau bod eu gweithdrefnau’n bodloni gofynion y Rheoliad Cyffredinol ar Ddiogelu Data 2016.

Os oes posibilrwydd y gallai anabledd effeithio ar ddiogelwch y lleoliad, bydd yn rhaid i’r brifysgol sicrhau naill ai y trosglwyddir y wybodaeth i’r darparwr neu na chymeradwyir y lleoliad e.e. lle bydd myfyrwyr yn gweithio gyda phlant neu bobl eraill agored i niwed, neu lle defnyddir cemegau neu offer peryglus ac mae ystyriaethau iechyd a diogelwch.

Yn achos anabledd neu gyflwr iechyd, yn aml iawn y myfyriwr anabl dan sylw fydd y person gorau i gynghori darpar gyflogwyr ynghylch pa addasiadau y gellid eu gwneud;

mae’n bosibl hefyd y bydd gwasanaethau cynghori arbenigol eraill o fewn y SAU a allai fod y gymorth.

**Addasiadau Rhesymol**

Mae’r rhan fwyaf o ‘addasiadau rhesymol’ yn golygu gwneud addasiadau nad ydynt yn golygu cost i’r cyflogwyr. Er bod nifer o gyflogwyr yn barod i wneud addasiadau ac yn gallu gwneud hynny, dylid nodi bod y ddyletswydd gyfreithiol ar gyfer sicrhau addasiadau rhesymol yn gorwedd gyda’r SAU, oherwydd byddai’r anfantais a ddioddefir yn academaidd. Felly, os na all darparwr wneud addasiadau rhesymol, rhaid i’r SAU geisio sicrhau nad yw’r myfyriwr dan anfantais, er enghraifft trwy ariannu addasiadau neu ddod o hyd i leoliad addas arall.

Gallai enghreifftiau o addasiadau rhesymol gynnwys:

* Dewis lleoliadau i leihau’r teithio i fyfyrwyr anabl.
* Ymweliad ymlaen llaw cyn i’r lleoliad ddechrau er mwyn i’r cyflogwr a’r myfyriwr drafod anghenion cymorth.
* Ymweliad ymgyfarwyddo cyn i’r lleoliad ddechrau fel y gall myfyrwyr anabl ffeindio eu ffordd o amgylch y lleoliad.
* Addasiadau i drefniadau ymarferol, megis teithio a llety, yn hytrach nag addasiadau i’r gwaith ei hun.
* Seibiau ychwanegol a’r cyfle i ofalu am anghenion meddygol.
* Technoleg gynorthwyol (gan gynnwys swyddogaethau hygyrchedd safonol sydd wedi’u cynnwys yn holl raglenni Microsoft).
* Gweithiwr cymorth neu hyfforddwr swydd.
* Mynediad at wasanaethau cwnsela.
* “Cyfaill gwaith” i ddarparu cymorth a hyfforddiant parhaus.
* Lleoliadau rhan amser yn hytrach na llawn amser.
* Cymorth mewn cyfweliad.
* Addasiadau mewn hyfforddiant cyn y lleoliad e.e. mewn cyrsiau cymorth cyntaf.

**Lleoliadau gwaith dramor**

Dylai myfyrwyr sy’n bwriadu teithio ymchwilio i’r modd y mae eu cyrchfan yn ystyried eu nodwedd(ion) gwarchodedig, sy’n golygu o bosibl eu bod yn wynebu risgiau ychwanegol (e.e. mewn rhai gwledydd mae cyfunrywiaeth yn anghyfreithlon. Rhaid iddynt ystyried y risgiau posibl a allai fod yn gysylltiedig â’u teithio o ran un neu fwy o nodweddion gwarchodedig yn benodol. Fel arfer mae’r Swyddfa Dramor a Chymanwlad yn cynnwys y manylion hyn am y wlad yn yr adran cyngor teithio ar eu gwefan. Dylid dilyn y Polisi Teithio Rhyngwladol.